1月份新任命嘅總理米舒斯京(Mikhail Mishustin)就喺2月18號簽署咗一項法令，由2月20號開始禁止中國公民，包括香港同澳門居民入境俄羅斯[13][12]。而據報由2月19號開始，莫斯科地鐵，公共交通系統都接到咗命令，要專登檢查中國人。官方仲特別印製咗中俄雙語表格，畀嗰啲畀拉嘅中國人填寫，內容包括咗住址、抵達俄羅斯嘅時間、ID冧巴、聯絡電話等。當局仲用埋人面識別技術，篩查疑似入境俄羅斯而未接受14日強制隔離嘅人士，據指當局喺莫斯科嘅巴士、地鐵同電車等公共交通工具度篩查中國公民[14][15]。